कच्चे तेल के दामों में तेजी का सिलसिला बरकरार है। नए साल में अब तक इसके दामों में 17.14 फीसदी की बढ़ोतरी देखने को मिली है। जनवरी माह में इंडियन बास्केट में कच्चे तेल की कीमत 3,982 रुपए प्रति बैरल थी। मई-18 तक यह बढ़कर 4,516 रुपए प्रति बैरल हो चुकी है। यह तब का स्तर है, जब कच्चे तेल का भाव 68 डॉलर प्रति बैरल था। मौजूदा समय में कच्चे तेल के दाम 76.43 डॉलर प्रति बैरल हो चुके हैं। डॉलर का एक्सचेंज रेट 67.79 रुपए रहा। इस आधार पर अगर कच्चे तेल के दाम का मूल्यांकन भारतीय मुद्रा में होगा तो यह 5181 रुपए प्रति बैरल होगा। इस आधार पर कच्चा तेल वर्ष-18 में अब तक 30 फीसदी तक बढ़ चुका है। केवल एक मई से अब तक दाम 14 फीसदी तक बढ़े हैं। तेल कंपनियां 4,516 रुपए प्रति बैरल के आधार पर दामों का निर्धारण कर चुकी हैं।